《题静照堂》
宋代·顾临

踏暑夏日长，履霜冬日短。乞诗贲新堂，经年不辞缓。

虚室莓苔青，客衣尘土满。自矜非俗求，容色长衎衎。

盈箧宝珠玑，东归春正暖。静照名已传，主人宜亦反。

作者简介：宋会稽人，字子敦。通经学，长于训诂。初为国子监直讲，同知礼院。神宗熙宁初，帝以其喜论兵，诏编《武经要略》，且问兵事，遂条十事以献。哲宗元祐中，擢给事中，拜河北都转运使。历刑、兵、吏三部侍郎兼侍读，为翰林学士。绍圣初，以龙图阁学士知定州，徙应天、河南府。坐事夺职知歙州。又以附会党人，斥饶州居住。卒年七十二。